Document ID: 32005D0192

NEUVOSTON JA KOMISSION PÄÄTÖS,
tehty 21 päivänä helmikuuta 2005,
Euroopan yhteisön ja sen jäsenvaltioiden sekä entisen Jugoslavian tasavallan Makedonian vakautus- ja assosiaatiosopimukseen liitettävän pöytäkirjan tekemisestä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi
(2005/192/EY, Euratom)
EUROOPAN UNIONIN NEUVOSTO, ja
EUROOPAN YHTEISÖJEN KOMISSIO, jotka
ottavat huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan toisen virkkeen ja 300 artiklan 3 kohdan toisen alakohdan,
ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
ottavat huomioon 16 päivänä huhtikuuta 2003 tehdyn liittymissopimuksen ja erityisesti sen 2 artiklan 3 kohdan,
ottavat huomioon vuoden 2003 liittymisasiakirjan ja erityisesti sen 6 artiklan 2 kohdan,
ottavat huomioon komission ehdotuksen,
ottavat huomioon Euroopan parlamentin hyväksymän puoltavan kannan,
ottavat huomioon neuvoston Euroopan atomienergiayhteisön perustamissopimuksen 101 artiklan mukaisesti antaman suostumuksen,
sekä katsovat seuraavaa:
(1)
Euroopan yhteisön ja sen jäsenvaltioiden sekä entisen Jugoslavian tasavallan Makedonian vakautus- ja assosiaatiosopimukseen liitettävä pöytäkirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta on allekirjoitettu 12 päivänä joulukuuta 2004 Euroopan yhteisön ja sen jäsenvaltioiden puolesta neuvoston päätöksen 2004/896/EY (1) mukaisesti.
(2)
Pöytäkirjan voimaantuloa odotettaessa sitä on väliaikaisesti sovellettu 1 päivästä toukokuuta 2004 alkaen.
(3)
Olisi tehtävä kyseinen pöytäkirja,
OVAT PÄÄTTÄNEET SEURAAVAA:
1 artikla
Hyväksytään Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian vakautus- ja assosiaatiosopimukseen liitettävä pöytäkirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta Euroopan yhteisön, Euroopan atomienergiayhteisön ja jäsenvaltioiden puolesta.
Pöytäkirjan teksti (2) on tämän päätöksen liitteenä.
2 artikla
Neuvoston puheenjohtaja tekee Euroopan yhteisön ja sen jäsenvaltioiden puolesta pöytäkirjan 15 artiklassa määrätyn ilmoituksen. Komission puheenjohtaja tekee samanaikaisesti ilmoituksen Euroopan atomienergiayhteisön puolesta.
Tehty Brysselissä 21 päivänä helmikuuta 2005.

Labels: 18
15
5